Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ ο οποίος θα καταργήσει τον κανονισμό (ΕΚ) αριθ. 3274/93 που παρεμποδίζει την παροχή ορισμένων προϊόντων και υπηρεσιών στη Λιβύη

(υποβληθείσα από την Επιτροπή)

ΕΠΕΞΗΓΗΜΑΤΙΚΟ ΥΠΟΜΝΗΜΑ

(1) Στις 12 Σεπτεμβρίου 2003 το Συμβούλιο Ασφαλείας των Ηνωμένων Εθνών, ενεργώντας στα πλαίσια του Κεφαλαίου VII του Χάρτη των Ηνωμένων Εθνών, εξέδωσε το ψήφισμα 1506 (2003) σύμφωνα με το οποίο καταργήθηκαν από την ημερομηνία αυτή τα μέτρα που προβλέπονται από τις παραγράφους 4, 5 και 6 του ψηφίσματός του 748 (1992), και από τις παραγράφους 3, 4, 5, 6 και 7 του ψηφίσματός του 883 (1993).

(2) Τα μέτρα που προβλέπονται από τις παραγράφους 4 και 5 του ψηφίσματος 748 (1992) και από τις παραγράφους 3, 4, 5 και 6 του ψηφίσματος 883 (1993) εφαρμόστηκαν στην Ευρωπαϊκή Κοινότητα μέσω του κανονισμού του Συμβουλίου (ΕΚ) αριθ. 3274/93 της 29ης Νοεμβρίου 1993 ο οποίος παρεμπόδιζε την παροχή ορισμένων προϊόντων και υπηρεσιών στη Λιβύη.

(3) Για το λόγο αυτό θα πρέπει να καταργηθεί ο κανονισμός του Συμβουλίου (ΕΚ) αριθ. 3274/93 της 29ης Νοεμβρίου 1993 που παρεμποδίζει την παροχή ορισμένων προϊόντων και υπηρεσιών στη Λιβύη, όπως τροποποιήθηκε τελευταία με τον κανονισμό του Συμβουλίου (ΕΚ) αριθ. 836/1999 της 20ή Απριλίου 1999 για την αναστολή της εφαρμογής του κανονισμού (ΕΚ) αριθ. 3274/93, ο οποίος παρεμποδίζει την παροχή ορισμένων προϊόντων και υπηρεσιών στη Λιβύη.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ ο οποίος θα καταργήσει τον κανονισμό (ΕΚ) αριθ. 3274/93 που παρεμποδίζει την παροχή ορισμένων προϊόντων και υπηρεσιών στη Λιβύη

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη ίδρυσης της Ευρωπαϊκής Κοινότητας και ιδίως τα άρθρα 60 και 301 αυτής,

την κοινή θέση του Συμβουλίου 2003/.../ΚΕΠΠΑ της xxx Σεπτεμβρίου 2003 [1],

[1] ΕΕ L [...] [...], σ. [...]

την πρόταση της Επιτροπής [2],

[2] ΕΕ C [...] [...], σ. [...]

Εκτιμώντας τα εξής:

(1) Στις 12 Σεπτεμβρίου 2003 το Συμβούλιο Ασφαλείας των Ηνωμένων Εθνών, ενεργώντας μέσα στα πλαίσια του Κεφαλαίου VII του Χάρτη των Ηνωμένων Εθνών, εξέδωσε το ψήφισμα 1506 (2003) σύμφωνα με το οποίο καταργήθηκαν από την ημερομηνία αυτή τα μέτρα που προβλέπονται από τις παραγράφους 4, 5 και 6 του ψηφίσματός του 748 (1992) και από τις παραγράφους 3, 4, 5, 6 και 7 του ψηφίσματός του 883 (1993).

(2) Τα μέτρα που προβλέπονται από τις παραγράφους 4 και 5 του ψηφίσματος 748 (1992) και από τις παραγράφους 3, 4, 5 και 6 του ψηφίσματος 883 (1993) εφαρμόστηκαν στην Ευρωπαϊκή Κοινότητα μέσω του κανονισμού του Συμβουλίου (ΕΚ) αριθ. 3274/93 της 29ης Νοεμβρίου 1993, ο οποίος παρεμπόδιζε την παροχή ορισμένων προϊόντων και υπηρεσιών στη Λιβύη [3]. Η εφαρμογή του κανονισμού (ΕΚ) αριθ. 3274/93 είχε ανασταλεί με τον κανονισμό (ΕΚ) αριθ. 836/99 της 20ής Απριλίου 1999 [4].

[3] ΕΕ L 295, 30.11.1993, σ. 1.

[4] ΕΕ L 106, 23.4.1999, σ. 1.

(3) Για το λόγο αυτό θα πρέπει να καταργηθεί ο κανονισμός (ΕΚ) αριθ. 3274/93,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Καταργείται ο κανονισμός του Συμβουλίου (ΕΚ) αριθ. 3274/93.

Άρθρο 2

Ο παρών κανονισμός θα τεθεί σε εφαρμογή την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Θα εφαρμόζεται από την 12η Σεπτεμβρίου 2003.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.

Βρυξέλλες,

Για το Συμβούλιο

Ο πρόεδρος